Anatumìa - Wikipedia

# Anatumìa

### Di Wikipedia, l'enciclopedìa lìbbira.

Anatumia dû corpu umanu di Juan Valverde de Amusco, Roma 1559

L'anatumìa (dû grecu ανατομή, anatomè = "dissizzioni"; furmatu di ανά, anà = "attraversu", e τέμνω, tèmno = "tagghiari") è la scienza ca studia la forma e la struttura di l'urganismi. Fa parti ntigranti dâ bioluggìa

La "divisioni tagghiannu" è unu dî menzi di studiu di sta scienza, ca 'n manera chiù esatta putissi essiri chiamata "morfoluggia".

Veni suddivisa 'n anatumia animali (Zuotumìa) e viggitali (Fitotumìa).

Lu studiu dî rilazzioni tra essiri diversi o urgani d'essiri diversi veni ditta anatumìa cumparata; quann'è limitata a una sula specii animali, veni ditta anatumia spiciali.
Prima rapprisintanti di l'anatumia spiciali è l'anatumia umana; chista pò essiri apprucciata di diversi punti di vista.
Dû puntu di vista mêdicu cunsisti ntâ canuscenza di l'esatta forma, pusizzioni, misura e ntirrilazzioni dî varii parti dû corpu umanu 'n saluti, e a stu studiu vennu dunati li tèrmini anatumìa umana discrittiva o tupugrafica.

Na canuscenza accurata di tutti li dittagghi anatòmici nicissita anni d'ussirvazzioni e è pussiduta sulu di pochi. Lu corpu umanu è accussì cumplessu, ca sulu un ristrettu nummaru d'anatumisti umani patruniggia tutti li sô dittagghi: tanti si spicializzanu sulu supra arcuni parti, comu lu ciriveddu, li visceri, ecc., accuntintannusi di na bona canuscenza ginirali dû restu dû corpu.
L'anatumìa tupugràfica havi a èssiri apprisa d'ogni aspiranti anatumista tramiti la ripituta dissizzioni e ispizzioni dî cadaveri. Si tratta dûn tipu di canuscenza pi certi versi simili a chidda dûn pilota d'aireu, àvi a essiri pricisa e dispunibbili 'n situazzioni d'emirgenza.

Dû puntu di vista murfulòggicu, l'anatumìa umana è n'affascinanti studiu scintìficu c'havi com'uggettu la scuperta dî causi c'hannu purtatu a l'attuali struttura di l'èssiri umanu, e nicìssita la canuscenza d'àutri scienzi: l'istoluggìa, la citoluggìa e la fisioluggìa.

L'anatumìa patològgica è lu studiu di l'urgani malati. Mentri li varii disciplini dâ nurmali anatumia, ca s'applicanu a vari scopi arricivinu na dinuminazzioni particulari comu anatumìa mèdica, chirurgica, giniculòggica, artistica e supirficiali; la cumparazzioni anatòmica dî diffirenti etnii fa parti dâ scienza di l'antropoluggìa fìsica o di l'anatumìa antropulòggica.

## [cancia] Vranchi di l'anatumìa

- Anatumìa cumparata.
- Anatumìa umana.

## [cancia] Apparati e sistemi dû corpu umanu

- Apparati
  - Apparatu musculari
  - Apparatu circulatoriu
  - Apparatu diggirenti
  - Apparatu ginitali
  - Apparatu rispiratoriu
  - Apparatu schilitricu (schiletru umanu)
  - Apparatu tigumintariu
  - Apparatu urinariu
- Sistemi
  - Sistema ennucrinu
  - Sistema esucrinu
  - Sistema nirvusu

## [cancia] Urgani dû corpu umanu

- appinnici virmiformi
- ciriveddu
- cistifillea
- colon
- cori
- diaframma
- farinci
- ficatu
- ntistinu crassu
- ntistinu tinui
- labbra
- larinci
- lingua
- meusa
- nasu
- aricchiu
- occhiu
- uvari
- pancreas
- peddi
- peni
- placenta
- purmuna
- rini
- rittu
- stommacu
- uretra
- uteru

## [cancia] Principali ossa dû schèlitru

- cascia turacica
- clavicula
- costi o custoli
- craniu
- fimuri
- mannibbula
- omeru
- piruni
- radiu
- rutula o patedda
- sternu
- tibbia
- ulna
- virtebbri
- Tarsu
- Carpu
- Ossu fruntali
- Ossu uccipitali
- Osso paritali

## [cancia] Ghiannoli

- ghiannola pituitaria o ipufisi
- ghiannola salivali
- ghiannola surrinali
- ghiannoli mammarii
- tiruidi
- paratiruidi

## [cancia] Tissuti biuluggici animali

- Tissutu cunnittivu
- Tissutu ennutiliali
- Tissutu epitiliali
- Tissutu musculari
- Tissutu nirvusu
- Tissutu ghiannulari

## [cancia] Autri tèrmini anatumici (nun classificati)

- arteria
- ciloma
- capiddi
- esuschiletru
- glumirulu
- nervi
- pirituneu
- schiletru
- spina dursali
- trattu gastruintistinali
- vina

## [cancia] Vuci currilati

### [cancia] Studiu di l'anatumia

- Anatumista.
- Anfitiatru d'anatumia.
- Gabbinettu d'anatumia.
- Urganu
- Riggioni dû corpu umanu.
- Storia di l'anatumia

### [cancia] Viditi puru:

- Malatìi

## [cancia] Culligamenti esterni

- E-anatomy

- Free online anatomy atlas
- The NPAC Visible Human Viewer
- On-Line Medical Dictionary
- Anatomy of the Human Body by Henry Gray

Midicina
| Tutti l'artìculi di Midicina | Tutti li Malatìi | Spicialità Mèdichi | Spicialità Chirùrgichi

## [cancia] Fonti

La fonti di st'articulu è Uicchipidia Taliana :

http://it.wikipedia.org/wiki/Anatomia

Estrattu di "http://scn.wikipedia.org../../../a/n/a/Anatum%C3%ACa.html"

Catigurìi: Midicina | Anatumìa

##### Views

- artìculu
- discussioni
- Virsioni currenti

##### Attrova

##### Àutri lingui

- Aragonés
- العربية
- Беларуская
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Frysk
- Galego
- עברית
- Hrvatski
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lëtzebuergesch
- Lietuvių
- Latviešu
- Македонски
- Plattdüütsch
- Nederlands
- ‪Norsk (bokmål)‬
- Nouormand
- Occitan
- Иронау
- Polski
- Português
- Runa Simi
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- ไทย
- Tagalog
- Türkçe
- Українська
- اردو
- Tiếng Việt
- ייִדיש
- 中文